钦定古今图书集成/明伦汇编/氏族典/第367卷 > 《廖用贤尚友录》 > 谭维鼎
## 钦定古今图书集成/明伦汇编/氏族典/第367卷 > 《廖用贤尚友录》 > 谭维鼎

按《广州府志》：“维鼎，字朝铉，号瓶台，新会人。少游湛若
水门。髫年举嘉靖庚子第二人，筮仕同安。当倭寇及
饶漳馑盗，动以千万，多设间谍，令自仇杀，捷馘无筭，
疏功于朝，赏镪币，赠父母，晋都督府经历，寻晋广西
左江兵巡佥事。土官黄贤相占据四都，维鼎召典史
李材授以方略，计擒贤相。复疏功于朝，赏赉如前，增”
秩本道副使，督剿古田。以久劳兵事，年五十卒。同宁、
闽、瓯间，特祠而俎豆之。